Miriam Rodríguezová Martínezová

Miriam Rodriguezova Martínezová (; * asi 1967† 10. máj 2017, San Fernando, Tamaulipas, Mexiko) bola mexická ľudskoprávna aktivistka, zakladateľka organizácie Colectivo de Desaparecidos de San Fernando. 10. mája 2017 bola zavraždená neznámymi ozbrojencami.

 Životopis 
V roku 2012 bola unesená jej 14 ročná dcéra. Rodriguezova sa nespoliehala na štátny aparát a na vlastnú päsť sa snažila dopátrať osudu svojej dcéry. Jej úsilie bolo zavŕšené nájdením tela jej dcéry v hromadnom hrobe v roku 2014. Informácie získané počas pátrania viedli k zatknutiu niekoľkých príslušníkov drogového kartelu Los Zetas, vrátane hlavného podozrivého z vraždy jej dcéry.V Mexiku zavraždili odvážnou matku, která dostala za mříže vrahy své dcery

Následne založila mimovládnu skupinu zastupujúcu 600 rodín, ktorých blízki zmizli bez stopy v súvislosti s vojnou drogových gangov. Príbuzní obetí často zohrávajú kľúčovú úlohu pri objavovaní tajných masových hrobov po celej krajine, z ktorých niektoré obsahovali stovky tiel. Ich aktivita je však často vystavená riziku odplaty zo strany skupín organizovaného zločinu.Za mreže dostala vrahov svojej dcéry. Teraz zabili aj ju

V marci 2017 sa jednému zo zadržaných v súvislosti s vraždou jej dcéry podarilo ujsť z väznice v hlavnom meste Ciudad Victoria. Odvtedy začala Rodríguezová dostávať vyhrážky smrťou, ale jej žiadosť o ochranu polícia údajne ignorovala. 10. mája 2017 sa do jej domu vlámala skupina ozbrojencov a zaútočila streľbou. Zomrela pri prevoze do nemocnice.La trágica historia de la madre que fue ejecutada luego de encontrar a los asesinos de su hija

V novembri 2017 zadržala mexická polícia v spolupráci s armádou jedného z miestnych šéfov drogového kartelu Zetas, Martiniana Jaramilla. Okrem viacerých iných zločinov je podozrivý aj z vraždy Rodríguezovej.Migranty v Mexiku zmasakroval drogový kartel, dopadli pachatele

 Referencie 

 Zdroj 

Kategória:Narodenia v 60. rokoch 20. storočia
Kategória:Úmrtia v 2017
Kategória:Úmrtia 10. mája
Kategória:Mexické osobnosti
Kategória:Aktivisti za ľudské práva
Kategória:Obete vrážd